text: Vi er vilde med Halloween
  29 oktober 2011 kl. 16.48
  På mandag er det Halloween, men i Esbjerg tyvstartede de lørdag.
  Danskerne har for alvor taget den udenlandske tradition til sig.
  Danskerne er gennem de senere år blevet begejstrede for Halloween.
  På gågaden i Esbjerg blev der lørdag flittigt skåret græskarlygter. 
  Også selv om de fleste, der var i gang, faktisk ikke var klar over, hvor traditionen stammer fra.
  
  Kelterne står bag
  Halloween er faktisk ikke amerikanernes opfindelse, som mange tror. 
  Det var keltiske emmigranter, der oprindeligt tog skikken med til både USA og Danmark.
  I Danmark, hvor den blev kaldt for Allehelgensaften, afskaffede vi den dog igen i 1700-tallet. Men nu ser det altså ud til, at den uhyggelige tradition er tilbage.
  